McDonald's
McDonald's Corporation (di Indonesia takenal jo sabuik an McD, dibaco Mek-di) adolah rangkaian rumah makan siap saji tabasa di dunia. Hidangan utamo di restoran-restoran McDonald's adolah hamburger, namun mareka juo manyajikan minuman ringan, kantang goreang, filet ayam dan hidangan-hidangan lokal nan disasuaikan jo tempat restoran itu barado. Lambang McDonald's adolah duo busua bawarna kuniang nan biasonyo dipajang di lua rumah-rumah makan mareka dan dapek sagera dikenali dek masyarakat lueh.
Restoran McDonald's patamo didirikan pado tahun 1940 dek duo basaudara Dick jo Mac McDonald, namun kamudian dibali dek Ray Kroc dan dipalueh ka saluruh dunia.
Sampai pado tahun 2004, McDonald's mamiliki 30.000 rumah makan di saluruh dunia jo jumlah pangunjuang rato-rato 50.000.000 urang dan pangunjuang pa hari dan rumah makan 1.700 orang.
Restoran McDonald's patama di Indonesia talatak di Sarinah, Jakarta dan dibuka pado 23 Februari 1991. Babeda dari kabanyakan restoran McDonald's di lua nagari, McDonald's juo manjua ayam goreng dan nasi di restoran-restorannyo di Indonesia.
Pado 1 Oktober 2009 McDonald's barubah manjadi Tony Jack's Indonesia tatapi indak saluruh gerai McDonald's. Tadapek 13 gerai McDonald’s milik Bambang Rachmadi nan barubah antaro lain balokasi di Sarinah (Thamrin), Melawai Plaza, Blok M Plaza, Arion, Kelapa Gading, Sunter, Bandung Indah Plaza, Tunjungan Plaza, Bandara Soekarno-Hatta, ITC Mangga Dua, Citra Land, Gajah Mada Plaza, dan Kebon Jeruk. Tak lamo kudian, pado tahun 2010 Tony Jack's Indonesia bangkrut dan diambiak aliah dek McDonald's.Templat:Cn
McDonald's manawarkan menu nan babedo-bedo di babagai nagari. Di Norwegia tadapek McLaks, yaitu sandwich salmon, di India tadapek Maharaja Macs jo dagiang kambiang dan McAloo Tikki burger untuak umaik Hindu vegetarian.[rujuakan?]
sot_Latn min_Latn min_Latn min_Latn min_Latn min_Latn min_Latn